**TÁJÉKOZTATÁS PÉNZKÜLDÉS MEGVÁLTOZOTT SZABÁLYAIRÓL**

2023. január 1-től az intézetet érintő szervezeti változástól függetlenül a fogvatartottak részére a pénzküldés az alábbiak szerint továbbra is maradéktalanul biztosításra kerül:

A postai úton, belföldi postautalványon feladott összeg esetében a következő címet szükséges megadni: Tolna Vármegyei Büntetés-végrehajtási Intézet, 7100 Szekszárd, Béla király tér 4.

Belföldi utalás esetében a Magyar Államkincstárnál vezetett letéti bankszámlaszámra: 10023002-01393156-06030036

Külföldről indított utalás során a Magyar Államkincstárnál vezetett letéti bankszámlaszámra: IBAN HU96 10023002-01393156-06030036, BIC (SWIFT) kód: „HUSTHUHB” betűkód alkalmazásával kell teljesíteni.

A postai vagy banki úton küldött összeg akkor befogadható, illetve könyvelhető a fogvatartott egyéni számlalapjára, amennyiben a feladó kapcsolattartóként rögzítve van az Intézet nyilvántartásában és egyértelműen beazonosítható a jogosult személy. Banki átutalás, valamint postai feladóvevény esetében egyaránt a „Közlemény” rovatban kell a feladónak feltüntetnie a pénzösszegre jogosult fogvatartott személyi adatait (a fogvatartott neve, valamint a nyilvántartási számát vagy születési év/hó/nap és a pénzküldés jogcímét) pontos beazonosításra alkalmas adatokkal. A közleményrovat 50 karakter befogadására alkalmas. A postai feladóvevényre bankszámlaszámot tilos rávezetni!

Az adathiányosan, illetve a címzett azonosítására nem alkalmas módon érkezett pénzküldemények a tranzakcióval megterhelt összeg levonásának különbözetével visszaküldésre kerül a feladó részére.